Afrikanhylje

Afrikanhylje eli afrikanmerikarhu (Arctocephalus pusillus)Afrikanhylje (afrikanmerikarhu) Arctocephalus pusillus laji.fi Suomen Lajitietokeskus on Eteläisellä pallonpuoliskolla elävä haaremihyljelaji, suurin merikarhuista. Se käsittää kaksi maantieteellistä alalajia, jotka ovat ulkonäöltään, käyttäytymiseltään ja geeneiltään lähes identtiset: 
Arctocephalus pusillus pusillus, joka elää eteläisessä Afrikassa Namibian ja Etelä-Afrikan rannikolla
Arctocephalus pusillus doriferus, joka lisääntyy Australiassa mantereen ja Tasmanian  välisen Bassinsalmen saarilla.

Sukupuolet ovat hyvin eri kokoiset. Urokset kasvavat 230 cm pitkiksi, naaraat 180-senttisiksi. Muiden haaremihylkeiden tavoin laji elää yhdyskunnassa, joissa urokset hallitsevat suuria haaremeita. 

Afrikanhylje on vedessä peloton ja ystävällisen oloinen eläin, joka usein hakeutuu sukeltajien seuraan. Maalla se on kömpelömpi ja arempi ja pakenee ihmisen lähestyessä.

1900-luvun alussa laji oli lähellä sukupuuttoa. Populaatiot ovat elpyneet, ja nykyisin Afrikassa elää noin kaksi miljoonaa afrikanhyljettä. Niitä metsästetään, mutta vain nuorten yksilöiden metsästys on sallittua. Australiassa metsästys on lopetettu vuonna 1923, ja kanta on kohonnut yli 90 000 yksilöön.

 Lähteet 

 Aiheesta muualla 
University of Michigan, Animal Diversity Web (ADW): Arctocephalus pusillus, South African fur seal 

Luokka:Korvahylkeet